രാജ്യം അധ്യാപകദിനം ആഘോഷിക്കും മുമ്ബ് അധ്യാപകരുടെ വാക്സിനേഷന് പൂര്ത്തിയാക്കണം: കേന്ദ്ര ആരോഗ്യമന്ത്രി ന്യൂഡല്ഹി: സ്കൂള് അധ്യാപകര്ക്കുള്ള കോവിഡ് വാക്സിനേഷന് പൂര്ത്തിയാക്കണമെന്ന് നിര്ദ്ദേശിച്ച് കേന്ദ്ര ആരോഗ്യമന്ത്രി മന്സുഖ് മാണ്ഡവ്യ. സെപ്റ്റംബര് അഞ്ചിനകം അധ്യാപകരുടെ വാക്സിനേഷന് പൂര്ത്തിയാക്കണമെന്നാണ് അദ്ദേഹം നല്കിയിരിക്കുന്ന നിര്ദ്ദേശം. സംസ്ഥാനങ്ങള്ക്കും കേന്ദ്രഭരണ പ്രദേശങ്ങള്ക്കുമായി ഈ മാസം രണ്ടുകോടി ഡോസ് വാക്സിന് അധികമായി നല്കുമെന്നും അദ്ദേഹം വ്യക്തമാക്കി. നിലവില് കേന്ദ്രം സംസ്ഥാനങ്ങള്ക്കു നല്കുന്ന പ്രതിമാസ ഡോസിനു പുറമെയാണ് അധിക ഡോസുകള് അനുവദിക്കുന്നത്. വാക്സിനേഷനില് അധ്യാപകര്ക്ക് മുന്ഗണന നല്കണമെന്നും അദ്ദേഹം വിശദമാക്കി. സെപ്റ്റംബര് അഞ്ചിന് രാജ്യം അധ്യാപകദിനം ആഘോഷിക്കും മുമ്ബ് അധ്യാപകരുടെ വാക്സിനേഷന് പൂര്ത്തിയാക്കണമെന്ന് അദ്ദേഹം ആവശ്യപ്പെട്ടു.